title: 2014/888/EU: Odluka Vijeća od 4. prosinca 2014. o odobrenju, u ime Europske unije, Protokola o Konvenciji o međunarodnim interesima za pokretnu opremu u vezi specifičnih pitanja koja se odnose na željeznička vozila, donesenog u Luxembourgu 23. veljače 2007.

text:
               10.12.2014

               HR

               Službeni list Europske unije

               L 353/9

         ODLUKA VIJEĆA
   od 4. prosinca 2014.
   o odobrenju, u ime Europske unije, Protokola o Konvenciji o međunarodnim interesima za pokretnu opremu u vezi specifičnih pitanja koja se odnose na željeznička vozila, donesenog u Luxembourgu 23. veljače 2007.

      (2014/888/EU)

   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 81. stavak 2. u vezi s člankom 218. stavkom 6. točkom (a),
   uzimajući u obzir prijedlog Europske komisije,
   uzimajući u obzir suglasnost Europskog parlamenta,
   budući da:

               (1)

               Unija radi na uspostavljanju zajedničkog pravosudnog područja koje se temelji na načelu uzajamnog priznavanja sudskih odluka.

               (2)

               Protokol uz Konvenciju o međunarodnim interesima za pokretnu opremu u vezi sa specifičnim pitanjima koja se odnose na željeznička vozila (dalje u tekstu „Željeznički protokol”), donesen u Luxembourgu 23. veljače 2007., koristan je doprinos uređenju ovog područja na međunarodnoj razini. Stoga je poželjno da se odredbe ovog instrumenta koje se odnose na pitanja u isključivoj nadležnosti Zajednice, počnu primjenjivati što je moguće prije.

               (3)

               Komisija je u ime Europske zajednice pregovarala o Željezničkom protokolu, u vezi s dijelovima koji su u isključivoj nadležnosti Zajednice.

               (4)

               Članak XXII. stavak 1. Željezničkog protokola predviđa da taj Protokol mogu potpisati, prihvatiti, odobriti ili mu mogu pristupiti regionalne organizacije za gospodarsku integraciju koje su nadležne za neka pitanja koja uređuje navedeni Protokol.

               (5)

               Nekima od pitanja kojima upravlja Uredba Vijeća (EZ) br. 44/2001 (1), koja se 10. siječnja 2015. zamjenjuje Uredbom (EU) br. 1215/2012 Europskog parlamenta i Vijeća (2), Uredba Vijeća (EZ) br. 1346/2000 (3), Uredba (EZ) br. 593/2008 Europskog Parlamenta i Vijeća (4), Direktiva 2008/57/EZ Europskog parlamenta i Vijeća (5) i Uredba (EZ) br. 881/2004 Europskog parlamenta i Vijeća (6) također upravlja Željeznički protokol.

               (6)

               Zajednica je potpisala Željeznički protokol 10. prosinca 2009. nakon usvajanja 30. studenoga 2009. OdlukeVijeća 2009/940/EZ o potpisivanju Željezničkog protokola Europske zajednice (7).

               (7)

               Unija je isključivo nadležna za neka pitanja, koja uređuje Željeznički protokol, dok su države članice nadležne za druga pitanja, koja uređuje taj instrument.

               (8)

               Unija stoga treba odobriti Željeznički protokol.

               (9)

               Članak XXII. stavak 2. Željezničkog protokola predviđa, u vrijeme potpisivanja, da regionalna organizacija za gospodarsku integraciju prilikom potpisivanja, prihvaćanja, odobravanja ili pristupanja da izjavu, navodeći pitanja koja uređuje taj Protokol i u vezi s kojima su njezine države članice na nju prenijele nadležnost.

               (10)

               Zajednica je dala zatraženu izjavu u pogledu svoje nadležnosti u vrijeme potpisivanja Željezničkog protokola. Unija bi međutim trebala obnoviti tu izjavu prilikom odobravanja Željezničkog protokola kako bi ispravila činjeničnu pogrešku te uzela u obzir zakonodavne promjene i pristupanje Republike Hrvatske Uniji.

               (11)

               Članci VI., VIII., IX. i X. Protokola o zrakoplovima primjenjuju se samo kada je ugovorna država dala izjavu u skladu s člankom XXVII. Željezničkog protokola, i pod uvjetima navedenima u toj izjavi. Prilikom odobravanja Željezničkog protokola, Unija ne bi trebala dati izjavu u skladu s člankom XXVII. stavkom 2., koja se odnosi na primjenu članka VIII. i ne bi trebala dati bilo koju od izjava na temelju članka XXVII. stavaka 1. i 3. Neće biti utjecaja na nadležnost država članica u vezi s pravilima materijalnog prava u vezi s insolventnošću.

               (12)

               Ujedinjena Kraljevina i Irska obvezane su Uredbom (EZ) br. 44/2001 koju od 10. siječnja 2015. treba zamijeniti Uredba (EU) br. 1215/2012, Uredbom (EZ) br. 1346/2000, Uredbom (EZ) br. 593/2008, Direktivom 2008/57/EZ i Uredbom (EZ) br. 881/2004 te stoga sudjeluju u donošenju i primjeni ove Odluke.

               (13)

               U skladu s člancima 1. i 2. Protokola br. 22 o stajalištu Danske priloženog Ugovoru o Europskoj uniji i Ugovoru o funkcioniranju Europske unije, Danska ne sudjeluje u donošenju ove Odluke, nije njome vezana niti se ona na nju primjenjuje.

         DONIJELO JE OVU ODLUKU:
   Članak 1.
   Potpisivanje Protokola uz Konvenciju o međunarodnim interesima za pokretnu opremu u vezi specifičnih pitanja koja se odnose na željeznička vozila, donesenog u Luksemburgu 23. veljače 2007., ovime se odobrava u ime Europske unije (8).
   Članak 2.
   Predsjednik Vijeća ovime se ovlašćuje imenovati osobu(e) ovlaštenu(e) da u ime Unije položi(e) akt o odobrenju predviđen u članku XXI. Željezničkog protokola (9).
   Članak 3.
   U vrijeme odobrenja Željezničkog protokola, Unija daje izjavu, predviđenu u Prilogu, u skladu s člankom XXII. stavkom 2. tog Protokola.
   Članak 4.
   Ova Odluka stupa na snagu na dan njezina donošenja.

      Sastavljeno u Bruxellesu 4. prosinca 2014.

            Za Vijeće

            Predsjednik

         A. ORLANDO

      (1)  Uredba Vijeća (EZ) br. 44/2001 od 22. prosinca 2000. o nadležnosti, priznavanju i izvršenju sudskih odluka u građanskim i trgovačkim stvarima (SL L 12, 16.1.2001., str. 1.).

      (2)  Uredba (EU) br. 1215/2012 Europskog parlamenta i Vijeća od 12. prosinca 2012. o nadležnosti, priznavanju i izvršenju sudskih odluka u građanskim i trgovačkim stvarima (SL L 351, 20.12.2012., str. 1.).

      (3)  Uredba Vijeća (EZ) br. 1346/2000 od 29. svibnja 2000. o stečajnom postupku (SL L 160, 30.6.2000., str. 1.).

      (4)  Uredba (EZ) br. 593/2008 Europskog Parlamenta i Vijeća od 17. lipnja 2008. o pravu koje se primjenjuje na ugovorne obveze (Rim I.) (SL L 177, 4.7.2008., str. 6.).

      (5)  Direktiva 2008/57/EZ Europskog parlamenta i Vijeća od 17. lipnja 2008. o interoperabilnosti željezničkog sustava u Zajednici (SL L 191, 18.7.2008., str. 1.).

      (6)  Uredba (EZ) br. 881/2004 Europskog parlamenta i Vijeća od 29. travnja 2004. o osnivanju Europske agencije za željeznice (Uredba o Agenciji) (SL L 164, 30.4.2004., str. 1.).

      (7)  Odluka Vijeća 2009/940/EZ od 30. studenoga 2009. o potpisivanju Protokola Europske zajednice uz Konvenciju o međunarodnim stvarnopravnim osiguranjima pokretne opreme u vezi specifičnih pitanja koja se odnose na željeznička vozila, donesenog u Luxembourgu 23. veljače 2007. (SL L 331, 16.12.2009., str. 1.).

      (8)  Tekst Protokola objavljen je u SL L 331, 16.12.2009., str. 5. zajedno s odlukom o potpisu.

      (9)  Datum stupanja Željezničkog protokola na snagu u Uniji objavit će Glavno tajništvo Vijeća u Službenom listu Europske unije.

      PRILOG
      Izjava koju treba sačiniti na temelju članka XXII. stavka 2. o nadležnosti Europske unije za pitanja, koja uređuje Protokol Konvencije o međunarodnim stvarnopravnim osiguranjima pokretne opreme u vezi specifičnih pitanja koja se odnose na željeznička vozila („Željeznički protokol”), donesen u Luxembourgu 23. veljače 2007., za kojeg su države članice svoju nadležnost prenijele na Uniju

                  1.

                  Članak XXII. Željezničkog protokola predviđa da regionalne organizacije za gospodarsku integraciju, koje su osnovale suverene države i koje su nadležne za neka pitanja koja uređuje taj Protokol, mogu potpisati, prihvatiti, potvrditi Protokol ili mu pristupiti, pod uvjetom da daju izjavu iz članka XXII. stavka 2. Unija je odlučila odobriti Željeznički protokol i u skladu s tim daje navedenu izjavu.

                  2.

                  Države članice Europske unije su Kraljevina Belgija, Republika Bugarska, Češka Republika, Kraljevina Danska, Savezna Republika Njemačka, Republika Estonija, Irska, Helenska Republika, Kraljevina Španjolska, Francuska Republika, Republika Hrvatska, Talijanska Republika, Republika Cipar, Republika Latvija, Republika Litva, Veliko Vojvodstvo Luksemburg, Mađarska, Republika Malta, Kraljevina Nizozemska, Republika Austrija, Republika Poljska, Portugalska Republika, Rumunjska, Republika Slovenija, Slovačka Republika, Republika Finska, Kraljevina Švedska i Ujedinjena Kraljevina Velike Britanije i Sjeverne Irske.

                  3.

                  Međutim, ova se izjava ne primjenjuje na Kraljevinu Dansku, u skladu s člancima 1. i 2. Protokola br. 22 o stajalištu Danske, koji je priložen Ugovoru o Europskoj uniji i Ugovoru o funkcioniranju Europske unije.

                  4.

                  Ova se izjava ne primjenjuje na državna područja država članica, u kojima se Ugovor o funkcioniranju Europske unije ne primjenjuje (vidjeti članak 355. tog Ugovora), i ne dovodi u pitanje one akte ili stajališta koje u okviru Željezničkog protokola u ime i u interesu navedenih državnih područja donesu dotične države članice.

                  5.

                  Države članice Europske unije prenijele su na Uniju nadležnost nad nekim od pitanja koja mogu utjecati na ili izmijeniti pravila Uredbe Vijeća (EZ) br. 44/2001 (1), koja se 10. siječnja 2015. zamjenjuje Uredbom (EU) br. 1215/2012 Europskog parlamenta i Vijeća (2), Uredbom Vijeća (EZ) br. 1346/2000 (3), Uredbom (EZ) br. 593/2008 Europskog Parlamenta i Vijeća (4), Direktivom 2008/57/EZ Europskog parlamenta i Vijeća (5) i Uredbom (EZ) br. 881/2004 Europskog parlamenta i Vijeća (6).

                  6.

                  Što se tiče sustava numeriranja vozila, Unija je Odlukom 2006/920/EZ (7), izmijenjenoj 14. studenoga 2012. Odlukom 2012/757/EU (8), donijela sustav numeriranja, koji odgovara namjeni identifikacije željezničkih vozila iz članka XIV. Željezničkog protokola.
                  Nadalje, što se tiče razmjene podataka između Europske unije i međunarodnog registra, Unija je postigla značajan napredak Odlukom Komisije 2007/756/EZ (9), izmijenjene 14. studenoga 2012. Odlukom 2012/757/EU. Države članice Europske unije u skladu s tom odlukom vode nacionalne registre vozila, pri čemu se treba izbjegavati udvostručivanje podataka u međunarodnom registru.

                  7.

                  Unija ne daje izjavu u skladu s člankom XXVII. stavkom 2. koja se odnosi na primjenu članka VIII. i ne daje bilo koju od izjava na temelju članka XXVII. stavaka 1. i 3. Države članice svoju nadležnost zadržavaju u pravilima materijalnog prava u vezi s insolventnošću.

                  8.

                  Provođenje nadležnosti koju su države članice prenijele na Uniju u skladu s Ugovorom o Europskoj uniji i Ugovorom o funkcioniranju Europske unije, po samoj je svojoj prirodi podložno trajnom razvijanju. U okviru tih Ugovora, nadležne institucije mogu donijeti odluke kojima se određuje opseg nadležnosti Unije. Unija stoga zadržava pravo da odgovarajuće izmijeni ovu izjavu, a da to ne bude preduvjet za ostvarivanje nadležnosti za pitanja koja uređuje Željeznički protokol.

         (1)  Uredba Vijeća (EZ) br. 44/2001 od 22. prosinca 2000. o nadležnosti, priznavanju i izvršenju sudskih odluka u građanskim i trgovačkim stvarima (SL L 12, 16.1.2001., str. 1.).

         (2)  Uredba (EU) br. 1215/2012 Europskog parlamenta i Vijeća od 12. prosinca 2012. o nadležnosti, priznavanju i izvršenju sudskih odluka u građanskim i trgovačkim stvarima (SL L 351, 20.12.2012., str. 1.).

         (3)  Uredba Vijeća (EZ) br. 1346/2000 od 29. svibnja 2000. o stečajnom postupku (SL L 160, 30.6.2000., str. 1.).

         (4)  Uredba (EZ) br. 593/2008 Europskog Parlamenta i Vijeća od 17. lipnja 2008. o pravu koje se primjenjuje na ugovorne obveze (Rim I.) (SL L 177, 4.7.2008., str. 6.).

         (5)  Direktiva 2008/57/EZ Europskog parlamenta i Vijeća od 17. lipnja 2008. o interoperabilnosti željezničkog sustava u Zajednici (SL L 191, 18.7.2008., str. 1.).

         (6)  Uredba (EZ) br. 881/2004 Europskog parlamenta i Vijeća od 29. travnja 2004. o osnivanju Europske agencije za željeznice (Uredba o Agenciji) (SL L 164, 30.4.2004., str. 1.).

         (7)  Odluka Komisije br. 2006/920/EZ od 11. kolovoza 2006. o tehničkoj specifikaciji interoperabilnosti koja se odnosi na podsustav „Vođenje i upravljanje prometom” transeuropskog konvencionalnog željezničkog sustava (SL L 359, 18.12.2006., str. 1.).

         (8)  Odluka Komisije br. 2012/757/EU od 14. studenoga 2012. o tehničkoj specifikaciji za interoperabilnost podsustava „odvijanje i upravljanje prometom” željezničkog sustava u Europskoj uniji i o izmjeni Odluke 2007/756/EZ (SL L 345, 15.12.2012., str. 1.).

         (9)  Odluka Komisije br. 2007/756/EZ od 9. studenoga 2007. o donošenju zajedničke specifikacije nacionalnog registra vozila u skladu s člankom 14. stavcima 4. i 5. direktiva 96/48/EZ i 2001/16/EZ (SL L 305, 23.11.2007., str. 30.).


               22.9.2017

               HR

               Službeni list Europske unije

               C 316/272

         P8_TA(2015)0295
   Pitanja za pisani odgovor (tumačenje članka130. stavka 3. Poslovnika)
   Odluka Europskog parlamenta od 9. rujna 2015. o pitanjima za pisani odgovor (tumačenje članka 30. stavka 3. Poslovnika) (2015/2152(REG))
   (2017/C 316/31)

      Europski parlament,

               —

               uzimajući u obzir pismo predsjednice Odbora za ustavna pitanja. od 4. rujna 2015.,

               —

               uzimajući u obzir članak 226. Poslovnika,

               1.

               odlučuje dodati sljedeće tumačenje članku 130. stavku 3. Poslovnika:
               „Izraz „iznimno” treba tumačiti tako da on označava da se dodatno pitanje odnosi na hitnu situaciju i da se s njegovim podnošenjem ne može čekati do sljedećeg mjeseca. Osim toga, broj pitanja podnesenih u skladu s drugim podstavkom stavka 3. mora biti manji od norme od pet pitanja mjesečno.”

               2.

               nalaže svojem predsjedniku da ovu Odluku proslijedi Vijeću i Komisiji, u svrhu informiranja.


title: Odluka Vijeća 2012/514/ZVSP od 24. rujna 2012. o izmjeni i produljenju Odluke 2010/576/ZVSP o Policijskoj misiji Europske unije poduzetoj u okviru reforme sigurnosnog sektora (RSS) i njezinoj povezanosti s pravosudnim sustavom u Demokratskoj Republici Kongu (EUPOL RD Congo)

text:
               18/Sv. 12

               HR

               Službeni list Europske unije

               260

         32012D0514

               L 257/16

               SLUŽBENI LIST EUROPSKE UNIJE

         ODLUKA VIJEĆA 2012/514/ZVSP
   od 24. rujna 2012.
   o izmjeni i produljenju Odluke 2010/576/ZVSP o Policijskoj misiji Europske unije poduzetoj u okviru reforme sigurnosnog sektora (RSS) i njezinoj povezanosti s pravosudnim sustavom u Demokratskoj Republici Kongu (EUPOL RD Congo)
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 28., članak 42. stavak 4. i članak 43. stavak 2.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 23. rujna 2010. donijelo Odluku 2010/576/ZVSP o Policijskoj misiji Europske unije poduzetoj u okviru reforme sigurnosnog sektora (RSS) i njezinoj povezanosti s pravosudnim sustavom u Demokratskoj Republici Kongu (EUPOL RD Congo) (1), koja je posljednji put izmijenjena Odlukom 2011/537/ZVSP (2). EUPOL RD Congo prestaje važiti 30. rujna 2012.

               (2)

               Politički i sigurnosni odbor je 13. srpnja 2012. podržao preporuku da bi se misija EUPOL RD Congo trebala produljiti za jednu godinu, nakon čega slijedi konačna prijelazna faza od dvanaest mjeseci s ciljem predaje zadataka.

               (3)

               Misiju EUPOL RD Congo bi stoga trebalo produljiti do 30. rujna 2013.

               (4)

               Potrebno je utvrditi financijski referentni iznos namijenjen pokrivanju izdataka povezanih s misijom EUPOL RD Congo za razdoblje od 1. listopada 2012. do 30. rujna 2013.

               (5)

               Također je potrebno prilagoditi određene odredbe u vezi s klasificiranim informacijama EU-a.

               (6)

               Misija EUPOL RD Congo provodit će se u kontekstu stanja koje bi se moglo pogoršati i koje bi moglo ugroziti ostvarenje ciljeva vanjskog djelovanja Unije kako su određeni u članku 21. Ugovora,

         DONIJELO JE OVU ODLUKU:
   Članak 1.
   Odluka 2010/576/ZVSP mijenja se kako slijedi:

               (1)

               U članku 1., stavak 1. zamjenjuje se sljedećim:
               „1.   Policijska misija Europske unije poduzeta u okviru reforme sigurnosnog sektora (RSS) i njezina povezanost s pravosudnim sustavom u Demokratskoj Republici Kongu (dalje u tekstu ‚EUPOL RD Congo’ ili ‚Misija’), koja je uspostavljena Zajedničkom akcijom 2007/405/ZVSP, produljuje se za razdoblje od 1. listopada 2010. do 30. rujna 2013.”

               (2)

               U članku 2., stavak 1. zamjenjuje se sljedećim:
               „1.   Kako bi poboljšala napredak i održivost postupka reforme Nacionalne policije Konga (NPK), misija EUPOL RD Congo pomaže kongoanskim vlastima u provedbi Akcijskog plana policije i izradi smjernica Strateškog okvira. Misija će doprinijeti lokalnim i međunarodnim naporima za jačanje sposobnosti NKP-a. Misija EUPOL RD Congo usredotočena je na konkretne aktivnosti i projekte kojima se podupire njezino djelovanje na strateškoj razini postupka reforme, na izgradnju sposobnosti i poboljšanje međudjelovanja između NKP-a i šireg kaznenopravnog sustava s ciljem bolje potpore borbi protiv seksualnog nasilja i nekažnjavanja. Misija EUPOL RD Congo djeluje u bliskoj koordinaciji i suradnji s drugim donatorima Unije te međunarodnim i bilateralnim donatorima s ciljem izbjegavanja udvostručenja napora.”

               (3)

               U članku 7., stavak 3. zamjenjuje se sljedećim:
               „3.   Svo osoblje poštuje minimalne operativne sigurnosne norme specifične za Misiju i sigurnosni plan Misije, čime se podupire područje sigurnosne politike Unije. U pogledu zaštite klasificiranih informacija EU-a koji su povjereni članovima osoblja tijekom obavljanja njihovih dužnosti, sveukupno osoblje poštuje sigurnosna načela i minimalne standarde iz sigurnosnih propisa Odluke Vijeća 2011/292/EU od 31. ožujka 2011. o sigurnosnim propisima za zaštitu klasificiranih informacija EU-a (3).

                  (3)  SL L 141, 27.5.2011., str. 17.”"

               (4)

               Članak 12. zamjenjuje se sljedećim:
               „Članak 12.
               Sigurnost
               1.   Zapovjednik civilne operacije usmjerava planiranje sigurnosnih mjera voditelja misije i osigurava njihovu ispravnu i učinkovitu provedbu u okviru misije EUPOL RD Congo u skladu s člancima 5. i 9.
               2.   Voditelj misije odgovoran je za sigurnost Misije i za poštovanje minimalnih sigurnosnih zahtjeva koji se primjenjuju na Misiju, u skladu s politikom Unije o sigurnosti osoblja razmještenog izvan Unije u operativnom svojstvu na temelju glave V. UEU-a i njegovim popratnim instrumentima.
               3.   Voditelju misije pomaže viši dužnosnik za sigurnost misije (VDSM), koji izvješćuje voditelja misije i održava bliski funkcionalni odnos s Europskom službom za vanjsko djelovanje (ESVD).
               4.   Osoblje misije EUPOL RD Congo prolazi kroz obvezno sigurnosno osposobljavanje prije preuzimanja dužnosti, u skladu s OPLAN-om. Ono također ima redovito osposobljavanje ponavljanja na terenu koje organizira VDSM.
               5.   Voditelj misije osigurava zaštitu klasificiranih informacija EU-a u skladu s Odlukom 2011/292/EU.”

               (5)

               Članku 14. stavku 1. dodaje se sljedeći podstavak:
               „Financijski referentni iznos namijenjen pokrivanju izdataka povezanih s misijom za razdoblje od 1. listopada 2012. do 30. rujna 2013. iznosi 6 750 000 EUR.”

               (6)

               Članak 16. zamjenjuje se sljedećim:
               „Članak 16.
               Slanje klasificiranih informacija
               1.   VP je ovlašten trećim državama povezanima s ovom Odlukom, prema potrebi i u skladu s potrebama Misije, slati klasificirane informacije EU-a do razine ‚CONFIDENTIEL UE/EU CONFIDENTIAL’, koji su nastali za potrebe Misije, u skladu s Odlukom 2011/292/EU.
               2.   VP je ovlašten UN-u, u skladu s operativnim potrebama Misije, dostaviti klasificirane informacije i dokumente EU-a do razine ‚RESTREINT UE/EU RESTRICTED’, koji su nastali za potrebe Misije, u skladu s Odlukom 2011/292/EU. U tu svrhu sastavljaju se aranžmani između VP-a i nadležnih tijela UN-a.
               3.   U slučaju specifične i hitne operativne potrebe, VP je također ovlašten državi domaćinu dostaviti sve klasificirane informacije i dokumente EU-a do razine ‚RESTREINT UE/EU RESTRICTED/EU RESTRICTED’, koji su nastali za potrebe Misije, u skladu s Odlukom 2011/292/EU. U tu svrhu sastavljaju se aranžmani između VP-a i nadležnih tijela države domaćina.
               4.   VP je ovlašten trećim državama povezanima s ovom Odlukom dostaviti bilo kakve dokumente EU-a koji nisu klasificirani, a povezani su s raspravama Vijeća o Misiji i za koje vrijedi obveza čuvanja poslovne tajne u skladu s člankom 6. stavkom 1. Poslovnika Vijeća (4).
               5.   VP može delegirati ovlasti iz stavaka 1. do 4., kao i mogućnost sklapanja aranžmana iz stavaka 2. i 3. osobama pod njegovom/njezinom nadležnošću, zapovjedniku civilne operacije i/ili voditelju misije.

                  (4)  Odluka Vijeća 2009/937/EU od 1. prosinca 2009. o donošenju Poslovnika Vijeća (SL L 325, 11.12.2009., str. 35.).”"

               (7)

               U članku 18., drugi stavak zamjenjuje se sljedećim:
               „Primjenjuje se od 1. listopada 2010. do 30. rujna 2013.”

         Članak 2.
   Ova Odluka stupa na snagu na dan donošenja.

      Sastavljeno u Bruxellesu 24. rujna 2012.

            Za Vijeće

            Predsjednik

         A. D. MAVROYIANNIS

      (1)  SL L 254, 29.9.2010., str. 33.

      (2)  SL L 236, 13.9.2011., str. 8.


title: Odluka Vijeća (ZVSP) 2017/1838 od 10. listopada 2017. o izmjeni Odluke (ZVSP) 2016/849 o mjerama ograničavanja protiv Demokratske Narodne Republike Koreje

text:
               11.10.2017

               HR

               Službeni list Europske unije

               L 261/17

         ODLUKA VIJEĆA (ZVSP) 2017/1838
   od 10. listopada 2017.
   o izmjeni Odluke (ZVSP) 2016/849 o mjerama ograničavanja protiv Demokratske Narodne Republike Koreje
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 29.,
   uzimajući u obzir Odluku Vijeća (ZVSP) 2016/849 od 27. svibnja 2016. o mjerama ograničavanja protiv Demokratske Narodne Republike Koreje i o stavljanju izvan snage Odluke 2013/183/ZVSP (1),
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 27. svibnja 2016. donijelo Odluku (ZVSP) 2016/849.

               (2)

               Vijeće sigurnosti Ujedinjenih naroda („VSUN”) donijelo je 11. rujna 2017. Rezoluciju 2375 (2017) („RVSUN 2375 (2017)”) u kojoj je izrazilo najozbiljniju zabrinutost zbog nuklearnog pokusa koji je Demokratska Narodna Republika Koreja („DNRK”) provela 2. rujna 2017. i opasnosti koju tekuće nuklearne i balističke aktivnosti DNRK-a predstavljaju za mir i stabilnost u regiji i izvan nje. VSUN je također utvrdio da jasna prijetnja međunarodnom miru i sigurnosti postoji i dalje.

               (3)

               RVSUN-om 2375 (2017) proširuje se zabrana izvoza i uvoza određene robe iz DNRK-a i u DNRK, kao i ograničenje ulaganja u DNRK-u.

               (4)

               RVSUN-om 2375 (2017) također se zabranjuje izdavanje radnih dozvola za državljane DNRK-a u nadležnosti država članica.

               (5)

               RVSUN-om 2375 (2017) nadalje se predviđa pojačana pomorska zabrana za teretna plovila.

               (6)

               Radi provedbe određenih mjera predviđenih u ovoj Odluci potrebno je daljnje djelovanje Unije.

               (7)

               Odluku (ZVSP) 2016/849 trebalo bi stoga na odgovarajući način izmijeniti,

         DONIJELO JE OVU ODLUKU:
   Članak 1.
   Odluka (ZVSP) 2016/849 mijenja se kako slijedi:

               1.

               u članku 1. stavku 1. točka (b) zamjenjuje se sljedećim:

                           „(b)

                           svih predmeta, materijala, opreme, robe i tehnologije, kako su utvrđeni od strane Vijeća sigurnosti UN-a ili Odbora osnovanog na temelju stavka 12. RVSUN-a 1718 (2006) („Odbor za sankcije”) u skladu sa stavkom 8. točkom (a) podtočkom ii. RVSUN-a 1718 (2006), stavkom 5. točkom (b) RVSUN-a 2087 (2013), stavkom 20. RVSUN-a 2094 (2013), stavkom 25. RVSUN-a 2270 (2016) i stavkom 4. RVSUN-a 2375 (2017), koji bi mogli doprinijeti programima DNRK-a povezanima s nuklearnim oružjem, balističkim projektilima ili drugim oružjem za masovno uništavanje;”;

               2.

               u članku 1. stavku 1. točka i. zamjenjuje se sljedećim:

                           „(i)

                           svih drugih predmeta navedenih u dvonamjenskom popisu konvencionalnog oružja koji je usvojio Odbor za sankcije u skladu sa stavkom 7. RVSUN-a 2321 (2016) i stavkom 5. RVSUN-a 2375 (2017).”;

               3.

               umeće se sljedeći članak:
               „Članak 6.c
               1.   Zabranjuje se nabava tekstila (uključujući, ali ne ograničavajući se na tkanine i djelomično ili potpuno dovršene odjevne predmete) iz DNRK-a koju vrše državljani država članica ili koja se vrši uporabom plovila ili zrakoplova pod zastavama država članica bez obzira na to potječu li s državnog područja DNRK-a.
               2.   Stavak 1. ne primjenjuje se ako je Odbor za sankcije prethodno dao odobrenje na pojedinačnoj osnovi.
               3.   Države članice mogu dozvoliti uvoz tekstila (uključujući, ali ne ograničavajući se na tkanine i djelomično ili potpuno dovršene odjevne predmete) za koje su pisani ugovori dovršeni prije 11. rujna 2017. do 10. prosinca 2017. pod uvjetom da je Odbor za sankcije obaviješten do 24. siječnja 2018. o pojedinostima o navedenom uvozu.”;

               4.

               članak 9. zamjenjuje se sljedećim:
               „Članak 9.
               1.   Zabranjen je uvoz, kupnja ili prijenos iz DNRK-a naftnih derivata.
               2.   Zabranjena je izravna ili neizravna opskrba, prodaja ili prijenos u DNRK svih rafiniranih naftnih derivata od strane državljana država članica ili preko državnih područja država članica ili s tih područja, ili uz uporabu plovila ili zrakoplova pod zastavom država članica, preko njihovih državnih područja ili od strane njihovih državljana ili uz uporabu plovila ili zrakoplova pod njihovom zastavom, bez obzira na to potječu li ti proizvodi s njihovih državnih područja.
               3.   Stavak 2. ne primjenjuje se na izravnu ili neizravnu opskrbu, prodaju ili prijenos u DNRK od strane državljana država članica ili preko državnih područja država članica ili s tih područja, ili uz uporabu plovila ili zrakoplova pod zastavom država članica, bez obzira na to potječu li ti proizvodi s njihovih državnih područja, rafiniranih naftnih derivata količine do 500 000 barela tijekom početnog razdoblja od tri mjeseca koje počinje 1. listopada 2017. i završava 31. prosinca 2017. te rafiniranih naftnih derivata količine do 2 000 000 barela godišnje tijekom razdoblja od 12 mjeseci koje počinje 1. siječnja 2018. i svake godine nakon toga” pod uvjetom da:

                           (a)

                           država članica obavještava Odbor za sankcije svakih 30 dana o količini takve opskrbe, prodaje ili prijenosa rafiniranih naftnih derivata u DNRK zajedno s podacima o svim strankama u transakciji; i

                           (b)

                           da u opskrbi, prodaji ili prijenosu rafiniranih naftnih derivata ne sudjeluju pojedinci ili subjekti povezani s nuklearnim programima ili programima balističkih projektila DNRK-a ili drugim aktivnostima zabranjenima RVSUN-ovima 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017), 2371 (2017) ili 2375 (2017), uključujući pojedince ili subjekte uvrštene na popis, ili pojedince ili subjekte koji djeluju u njihovo ime ili po njihovu nalogu, ili subjekte koje oni izravno ili neizravno posjeduju ili kontroliraju, ili pojedince ili subjekte koji pomažu u izbjegavanju sankcija; i

                           (c)

                           da opskrba, prodaja ili prijenos rafiniranih naftnih derivata služi isključivo osiguravanju osnovnih sredstava za život državljana DNRK-a i da nije povezana sa stvaranjem prihoda za nuklearne programe ili programe balističkih projektila DNRK-a ili druge aktivnosti zabranjene RVSUN-ovima 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017), 2371 (2017) ili 2375 (2017).

                     4.   Unija poduzima potrebne mjere radi utvrđivanja relevantnih predmeta na koje se odnosi ovaj članak.”;

               5.

               umeće se sljedeći članak:
               „Članak 9.b
               1.   Zabranjena je opskrba, prodaja ili prijenos u DNRK od strane države članice količine sirove nafte koja premašuje količinu koju je ta država članica opskrbila, prodala ili prenijela u razdoblju od 12 mjeseci prije 11. rujna 2017. u svakom razdoblju od dvanaest mjeseci nakon tog datuma.
               2.   Stavak 1. ne primjenjuje se ako je Odbor za sankcije prethodno na pojedinačnoj osnovi odobrio da pošiljka sirove nafte služi isključivo osiguravanju osnovnih sredstava za život državljana DNRK-a i da nije povezana s nuklearnim programima ili programima balističkih projektila DNRK-a ili drugim aktivnostima zabranjenim RVSUN-ovima 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017), 2371 (2017) ili 2375 (2017).”
               3.   Unija poduzima potrebne mjere radi utvrđivanja relevantnih predmeta na koje se odnosi ovaj članak.”;

               6.

               umeće se sljedeći članak:
               „Članak 9.c
               Zabranjena je izravna ili neizravna opskrba, prodaja ili prijenos svih kondenziranih ili ukapljenih prirodnih plinova u DNRK od strane državljana država članica ili putem ili s državnih područja država članica ili uz uporabu plovila ili zrakoplova pod zastavom država članica, bez obzira na to potječu li s državnog područja država članica. Unija poduzima potrebne mjere radi utvrđivanja relevantnih predmeta na koje se odnosi ovaj članak.”;

               7.

               u članku 11. stavku 2. točka (c) zamjenjuje se sljedećim:

                           „(c)

                           pokretanje, održavanje i djelovanje svih novih i postojećih zajedničkih pothvata ili zadružnih subjekata od strane državljana država članica ili na državnim područjima država članica sa subjektima ili pojedincima iz DNRK-a, bez obzira na to djeluju li u ime vlade DNRK-a;”;

               8.

               u članku 11. dodaju se sljedeći stavci:
               „3.   Stavak 2. točka (c) ne primjenjuje se na zajedničke pothvate ili zadružne subjekte, posebno nekomercijalne i neprofitne infrastrukturne projekte od javnog interesa, koje je Odbor za sankcije unaprijed za svaki slučaj pojedinačno odobrio.
               4.   Države članice zatvaraju svaki takav postojeći zajednički pothvat ili zadružni subjekt najkasnije do 9. siječnja 2018. ako takav zajednički pothvat ili zadružni subjekt nije za svaki slučaj pojedinačno odobrio Odbor za sankcije.. Države članice također zatvaraju sve takve postojeće zajedničke pothvate ili zadružne subjekte u roku od 120 dana nakon što Odbor za sankcije odbije zahtjev za odobrenje.”;

               9.

               u članku 16. stavak 3. zamjenjuje se sljedećim:
               „3.   Države članice provjeravaju plovila na otvorenom moru, uz pristanak države pod čijom zastavom plove, ako imaju informacije na temelju kojih postoje opravdani razlozi za sumnju da se u teretu tih plovila nalaze predmeti čija su opskrba, prodaja, prijenos ili izvoz zabranjeni prema ovoj odluci.
               Ako država članica koja je država zastave ne pristane na provjeru na otvorenom moru, ona to plovilo usmjerava do odgovarajuće i prikladne luke kako bi lokalne vlasti izvršile zatraženu provjeru u skladu sa stavkom 18. RVSUN-a 2270 (2016).
               Ako država zastave ne pristane na provjeru na otvorenom moru niti ne usmjeri plovilo prema odgovarajućoj i prikladnoj luci radi zatražene provjere ili ako plovilo odbije postupiti u skladu s uputama države zastave kako bi se omogućila provjera na otvorenom moru ili krenuti prema odgovarajućoj luci, države članice odmah dostavljaju Odboru za sankcije izvješće koje sadrži relevantne pojedinosti o incidentu, plovilu i državi zastave.”;

               10.

               članak 16. stavak 6. zamjenjuje se sljedećim:
               „6.   Države članice poduzimaju potrebne mjere za zapljenu i uklanjanje predmeta čija su opskrba, prodaja, prijenos ili izvoz zabranjeni RVSUN-ovima 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2371 (2017) ili 2375 (2017) i koji su identificirani provjerama, na način koji je u skladu s njihovim obvezama u skladu s primjenjivim međunarodnim pravom, tako da ih unište, onesposobe ili učine neupotrebljivima, pohrane ili prenesu radi uklanjanja u državu koja nije ni država podrijetla ni odredišta.”;

               11.

               u članku 16. dodaje se sljedeći stavak:
               „9.   Države članice svojim državljanima, osobama pod njihovom nadležnošću, subjektima osnovanima na njihovu državnom području ili pod njihovom nadležnošću i plovilima koja plove pod njihovom zastavom zabranjuju omogućavanje prijenosa s broda na brod ili sudjelovanje u prijenosima s broda na brod, na plovilo pod zastavom DNRK-a ili s njega, bilo kakve robe ili predmeta koji se prodaju, isporučuju, prenose ili izvoze u DNRK ili iz njega.”;

               12.

               članak 18.a zamjenjuje se sljedećim:
               „Članak 18.a
               1.   Država članica pod čijom zastavom plovi plovilo koje je Odbor za sankcije uvrstio na popis, ako je Odbor za sankcije tako odredio, povlači svoju zastavu s tog plovila.
               2.   Država članica pod čijom zastavom plovi plovilo koje je Odbor za sankcije uvrstio na popis, ako je Odbor za sankcije tako odredio, usmjerava to plovilo u luku koju je odredio Odbor, u suradnji s državom luke.
               3.   Država članica pod čijom zastavom plovi plovilo koje je Odbor za sankcije uvrstio na popis, ako je Odbor za sankcije tako odredio, smjesta briše iz registra to plovilo.
               4.   Države članice zabranjuju plovilu ulazak u svoje luke ako je uvrštavanjem na popis Odbor za sankcije tako odredio, osim u slučaju nužde ili ako se plovilo vraća u luku polaska ili osim ako Odbor za sankcije odluči unaprijed da je takav ulazak potreban u humanitarne svrhe ili u bilo koje druge svrhe koje su u skladu s ciljevima RVSUN-ova 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017) ili 2371 (2017).
               5.   Države članice primjenjuju na plovilo mjere zamrzavanja imovine ako je uvrštavanjem na popis Odbor za sankcije tako odredio.
               6.   U Prilogu IV. navode se brodovi iz stavaka od 1. do 5. ovog članka koje je Odbor za sankcije uvrstio na popis u skladu sa stavkom 12. RVSUN-a 2321 (2016), stavkom 6. RVSUN-a 2371 (2017) i stavcima 6. i 8. RVSUN-a 2375 (2017).”;

               13.

               članak 26.a zamjenjuje se sljedećim:
               „Članak 26.a
               1.   Države članice ne osiguravaju radne dozvole za državljane DNRK-a u njihovoj nadležnosti u vezi s ulaskom na njihova državna područja.
               2.   Stavak 1. ne primjenjuje se ako Odbor za sankcije unaprijed za svaki slučaj pojedinačno odredi da je zapošljavanje državljana DNRK-a pod nadležnošću države članice potrebno radi pružanja humanitarne pomoći, nuklearnog razoružanja ili neke druge svrhe koja je u skladu s ciljevima RVSUN-ova 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017), 2371 (2017) ili 2375 (2017).
               3.   Stavak 1. ne primjenjuje se na radne dozvole za koje su pisani ugovori dovršeni prije 11. rujna 2017.”;

               14.

               članak 32. zamjenjuje se sljedećim:
               „Članak 32.
               Ne odobravaju se nikakvi zahtjevi u vezi s bilo kojim ugovorom ili transakcijom na čije su izvršenje izravno ili neizravno, u cijelosti ili djelomično utjecale mjere uvedene na temelju RVSUN-a 1718 (2006) 1874 (2009), 2087 (2013), 2094 (2013), 2270 (2016) ili 2375 (2017), uključujući mjere Unije ili bilo koje države članice u skladu s, ili kako se zahtijeva, relevantnim odlukama Vijeća sigurnosti UN-a ili mjerama obuhvaćenima ovom Odlukom, ili u bilo kakvoj vezi s provedbom tih odluka odnosno mjera, uključujući zahtjeve za odštetu ili bilo koje druge zahtjeve te vrste, kao što su zahtjev za naknadu štete ili zahtjev na temelju jamstva, posebno zahtjev za produljenje ili plaćanje obveznice, jamstva ili odštete, osobito financijskog jamstva ili financijske odštete, u bilo kojem obliku, ako ga podnesu:

                           (a)

                           osobe ili subjekti uvršteni na popis iz priloga I., II. ili III.;

                           (b)

                           bilo koja druga osoba ili subjekt u DNRK-u, uključujući Vladu DNRK-a, njezina javna tijela, korporacije i agencije; ili

                           (c)

                           bilo koja osoba ili subjekt koji djeluje putem ili u ime jedne od osoba ili subjekata iz točke (a) ili (b).”

               15.

               naslov Priloga IV. zamjenjuje se sljedećim:
               „Popis plovila iz članka 18.a stavka 6.”;

               16.

               Prilog VI. briše se.

         Članak 2.
   Ova Odluka stupa na snagu sljedećeg dana od dana objave u Službenom listu Europske unije.

      Sastavljeno u Luxembourgu 10. listopada 2017.

            Za Vijeće

            Predsjednik

         T. TÕNISTE

      (1)  SL L 141, 28.5.2016., str. 79.


title: Odluka Političkog i sigurnosnog odbora (ZVSP) 2015/1496 od 23. srpnja 2015. o produljenju mandata voditelja savjetodavne misije Europske unije za reformu sektora civilne sigurnosti u Ukrajini (EUAM Ukraine) (EUAM UKRAINE/3/2015)

text:
               5.9.2015

               HR

               Službeni list Europske unije

               L 233/7

         ODLUKA POLITIČKOG I SIGURNOSNOG ODBORA (ZVSP) 2015/1496
   od 23. srpnja 2015.
   o produljenju mandata voditelja savjetodavne misije Europske unije za reformu sektora civilne sigurnosti u Ukrajini (EUAM Ukraine) (EUAM UKRAINE/3/2015)
   POLITIČKI I SIGURNOSNI ODBOR,
   uzimajući u obzir Ugovor o Europskoj uniji, a posebno njegov članak 38. treći stavak,
   uzimajući u obzir Odluku Vijeća 2014/486/ZVSP od 22. srpnja 2014. o savjetodavnoj misiji Europske unije za reformu sektora civilne sigurnosti u Ukrajini (EUAM Ukraine) (1), a posebno njezin članak 7. stavak 1.,
   budući da:

               (1)

               Na temelju Odluke 2014/486/ZVSP Politički i sigurnosni odbor (PSO) ovlašten je, u skladu s člankom 38. Ugovora, donositi odgovarajuće odluke o političkom nadzoru i strateškom usmjeravanju savjetodavne misije Europske unije za reformu sektora civilne sigurnosti u Ukrajini (EUAM Ukraine), uključujući odluku o imenovanju voditelja misije.

               (2)

               PSO je 24. srpnja 2014. donio Odluku 2014/644/ZVSP (2) o imenovanju g. Kálmána MIZSEIJA voditeljem misije EUAM Ukraine od 1. kolovoza 2014. do 31. srpnja 2015.

               (3)

               Visoki predstavnik Unije za vanjske poslove i sigurnosnu politiku predložio je produljenje mandata g. Kálmána MIZSEIJA kao voditelja misije EUAM Ukraine od 1. kolovoza 2015. do 30. studenoga 2015.,

         DONIO JE OVU ODLUKU:
   Članak 1.
   Mandat g. Kálmána MIZSEIJA kao voditelja savjetodavne misije Europske unije za reformu sektora civilne sigurnosti u Ukrajini (EUAM Ukraine) produljuje se do 30. studenoga 2015.
   Članak 2.
   Ova Odluka stupa na snagu na dan donošenja.

      Sastavljeno u Bruxellesu 23. srpnja 2015.

            Za Politički i sigurnosni odbor

            Predsjednik

         W. STEVENS

      (1)  SL L 217, 23.7.2014., str. 42.

      (2)  Odluka Političkog i sigurnosnog odbora 2014/644/ZVSP od 24. srpnja 2014. o imenovanju voditelja savjetodavne misije Europske unije za reformu sektora civilne sigurnosti u Ukrajini (EUAM Ukraine) (EUAM Ukraine/1/2014) (SL L 267, 6.9.2014., str. 6.).


title: 87/119/EEZ: Odluka Komisije od 13. siječnja 1987. o popisu objekata u Brazilu odobrenih u svrhu uvoza proizvoda od mesa u Zajednicu

text:
               03/Sv. 028

               HR

               Službeni list Europske unije

               55

         31987D0119

               L 049/37

               SLUŽBENI LIST EUROPSKE UNIJE

               13.01.1987.

      ODLUKA KOMISIJE

   od 13. siječnja 1987.
   o popisu objekata u Brazilu odobrenih u svrhu uvoza proizvoda od mesa u Zajednicu
   (87/119/EEZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice,
   uzimajući u obzir Direktivu Vijeća 77/99/EEZ od 21. prosinca 1976. o zdravstvenim problemima koji utječu na promet mesnim proizvodima unutar Zajednice (1), kako je zadnje izmijenjena Direktivom 86/469/EEZ (2), a posebno njezin članak 17. stavak 1.,
   budući da se primjenom članka 17. stavka 1. Direktive 77/99/EEZ treba uspostaviti popis objekata u trećim zemljama odobrenih za uvoz proizvoda od mesa u Zajednicu; budući da ti objekti moraju udovoljavati uvjetima predviđenim u Prilogu navedenoj Direktivi;
   budući da je Brazil proslijedio popis objekata odobrenih za izvoz u Zajednicu proizvoda od mesa;
   budući da je nadzor Zajednice na licu mjesta pokazao da su higijenski standardi na nekima od tih objekata dovoljni; budući da ih se stoga može staviti na početni popis objekata iz kojih se može odobriti uvoz proizvoda od mesa, uspostavljen na temelju članka 17. stavka 1. navedene Direktive;
   budući da se slučaj drugih objekata koje je Brazil predložio mora preispitati na temelju dodatnih podataka u pogledu higijenskih standarda i njihove mogućnosti brze prilagodbe zahtjevima Zajednice;
   budući da se, u međuvremenu i kako bi se izbjegli bilo kakvi nagli prekidi postojećih trgovinskih tokova, ti objekti mogu privremeno odobriti za nastavak njihovog izvoza proizvoda od mesa u one države članice koje su ih spremne prihvatiti;
   budući da je stoga nužno preispitati i, ako je to nužno, izmijeniti ovu Odluku u pogledu mjera koje su u tu svrhu poduzete kao i učinjena poboljšanja;
   budući da se ova Odluka temelji na postojećim pravilima Zajednice primjenljivim na uvoz iz trećih zemalja; budući da je stoga nužno preispitati ovu Odluku ako se prije spomenuta pravila preinače;
   budući da, štoviše, u skladu s člankom 17. stavkom 1. Direktive 77/99/EEZ, odredbe koje države članice inače primjenjuju u pogledu uvoza proizvoda od mesa iz trećih zemalja ne moraju biti povoljnije od onih kojima se uređuje trgovina unutar Zajednice; budući da u tom pogledu uvoz proizvoda od mesa iz objekata koji se pojavljuju na popisu u Prilogu ovoj Odluci ostaje podložan ostalom veterinarskom zakonodavstvu, posebno s obzirom na zahtjeve u pogledu zdravlja životinja, te općim odredbama Ugovora;
   budući da su mjere predviđene ovom Odlukom u skladu s mišljenjem Stalnog veterinarskog odbora,
   DONIJELA JE OVU ODLUKU:
   Članak 1.
   1.   Države članice mogu odobriti uvoz proizvoda od mesa iz Brazila samo iz objekata navedenih u Prilogu.
   2.   Međutim, države članice mogu nastaviti odobravati do 15. kolovoza 1987. uvoz proizvoda od mesa koji dolaze iz objekata koji nisu navedeni u Prilogu, ali su ih brazilska nadležna tijela službeno odobrila i predložila od 8. svibnja 1986., osim ako se donese suprotna odluka prije 16. kolovoza 1987.
   Komisija popis tih objekata prosljeđuje državama članicama.
   3.   Uvoz koji dolazi iz objekata koji se spominju u stavku 1. ostaje podložan veterinarskim odredbama predviđenim na drugim mjestima, posebno s obzirom na zahtjeve u pogledu zdravlja životinja.
   Članak 2.
   Ova se Odluka primjenjuje s učinkom od 15. siječnja 1987.
   Članak 3.
   Ova se Odluka preispituje i ako je potrebno izmjenjuje prije 16. kolovoza 1987.
   Članak 4.
   Ova je Odluka upućena državama članicama.

      Sastavljeno u Bruxellesu 13. siječnja 1987.

            Za Komisiju

         Frans ANDRIESSEN

            Potpredsjednik

      (1)  SL L 26, 31.12.1977., str. 85.

      (2)  SL L 275, 26.9.1986., str. 36.
   PRILOG
   POPIS OBJEKATA

               Br. odobrenja

               Objekt

               Adresa

               SIF

               7

               Swift Armour SA Indústria e Comércio

               Santana do Livramento, Rio Grande do Sul

               SIF

               10

               Frigorífico Bordon SA

               São Paulo, São Paulo

               SIF

               381

               Frigorífico Kaiowa SA

               Guarulhos, São Paulo

               SIF

               385

               Frigorífico Mouran SA

               Andradina, São Paulo

               SIF

               736

               Sola SA Indústrias Alimentícias

               Tres Rios, Rio de Janeiro

               SIF

               1676

               Swift Armour SA Indústria e Comércio

               Uberlandia, Minas Gerais

               SIF

               2015

               Sadia Oeste SA Indústria e Comércio

               Varzea Grande, Mato Grosso

               SIF

               2023

               Frigorífico Quatro Rios SA

               Votuporanga, São Paulo


title: Odluka Vijeća (EU, Euratom) 2016/1147 od 12. srpnja 2016. o imenovanju člana Europskoga gospodarskog i socijalnog odbora kojega je predložila Kraljevina Belgija

text:
               14.7.2016

               HR

               Službeni list Europske unije

               L 189/58

         ODLUKA VIJEĆA (EU, Euratom) 2016/1147
   od 12. srpnja 2016.
   o imenovanju člana Europskoga gospodarskog i socijalnog odbora kojega je predložila Kraljevina Belgija
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 302.,
   uzimajući u obzir Ugovor o osnivanju Europske zajednice za atomsku energiju, a posebno njegov članak 106.a,
   uzimajući u obzir prijedlog belgijske vlade,
   uzimajući u obzir mišljenje Europske komisije,
   budući da:

               (1)

               Vijeće je 18. rujna 2015. donijelo Odluku (EU, Euratom) 2015/1600 (1), a 1. listopada 2015. Odluku (EU, Euratom) 2015/1790 (2) o imenovanju članova Europskoga gospodarskog i socijalnog odbora za razdoblje od 21. rujna 2015. do 20. rujna 2020.

               (2)

               Mjesto člana Europskoga gospodarskog i socijalnog odbora postalo je slobodno istekom mandata g. Rudija THOMAESA,

         DONIJELO JE OVU ODLUKU:
   Članak 1.
   G. Paul SOETE, Ancien Administrateur délégué d'AGORIA, imenuje se članom Europskoga gospodarskog i socijalnog odbora do kraja tekućeg mandata, koji istječe 20. rujna 2020.
   Članak 2.
   Ova Odluka stupa na snagu na dan donošenja.

      Sastavljeno u Bruxellesu 12. srpnja 2016.

            Za Vijeće

            Predsjednik

         P. KAŽIMÍR

      (1)  Odluka Vijeća (EU, Euratom) 2015/1600 od 18. rujna 2015. o imenovanju članova Europskoga gospodarskog i socijalnog odbora za razdoblje od 21. rujna 2015. do 20. rujna 2020. (SL L 248, 24.9.2015., str. 53.).

      (2)  Odluka Vijeća (EU, Euratom) 2015/1790 od 1. listopada 2015. o imenovanju članova Europskoga gospodarskog i socijalnog odbora za razdoblje od 21. rujna 2015. do 20. rujna 2020. (SL L 260, 7.10.2015., str. 23.).


title: 1991/425/EEZ: Odluka br. 147 od 10. listopada 1990. o primjeni članka 76. Uredbe (EEZ) br. 1408/71

text:
               05/Sv. 001

               HR

               Službeni list Europske unije

               29

         31991D0425

               L 235/21

               SLUŽBENI LIST EUROPSKE UNIJE

               10.10.1990.

      ODLUKA br. 147
   od 10. listopada 1990.
   o primjeni članka 76. Uredbe (EEZ) br. 1408/71
   (1991/425/EEZ)
   ADMINISTRATIVNA KOMISIJA EUROPSKIH ZAJEDNICA ZA SOCIJALNU SIGURNOST RADNIKA MIGRANATA,
   uzimajući u obzir članak 81. točku (a) Uredbe Vijeća (EEZ) br. 1408/71 od 14. lipnja 1971. o primjeni sustava socijalne sigurnosti na zaposlene osobe, samozaposlene osobe i članove njihovih obitelji koji se kreću unutar Zajednice, prema kojoj je odgovorna za rješavanje svih upravnih pitanja i pitanja u vezi s tumačenjima koja proizlaze iz Uredbe (EEZ) br. 1408/71 i naknadnih Uredaba,
   uzimajući u obzir članak 2. stavak 1. Uredbe Vijeća (EEZ) br. 574/72 od 21. ožujka 1972. na temelju kojega Administrativna komisija ima obvezu pripremiti obrasce potvrda, ovjerenih izjava, iskaza, zahtjeva i drugih dokumenata potrebnih za primjenu uredaba,
   uzimajući u obzir Uredbu Vijeća (EEZ) br. 3427/89 od 30. listopada 1989. o izmjeni, posebno članka 76., Uredbe (EEZ) br. 1408/71,
   budući da članak 76. u stavku 1. sada predviđa da se u slučaju preklapanja prava na obiteljska davanja po zakonodavstvu nadležne države i po zakonodavstvu države boravišta članova obitelji iznos predviđen zakonodavstvom nadležne države umanjuje do iznosa predviđenog zakonodavstvom države boravišta članova obitelji, a u stavku 2. predviđa da nadležna ustanova druge države može primijeniti odredbe stavka 1. kao da su davanja priznata u prvoj državi ako se u državi boravišta ne podnese zahtjev za obiteljska davanja;
   budući da je stoga potrebno odrediti postupak ili provedbu navedenog članka u pogledu podataka koje ustanova u mjestu boravišta treba dostaviti nadležnoj ustanovi za potrebe prije navedene obustave plaćanja, u pogledu usporedbe između iznosa koje su utvrdila dva predmetna zakonodavstva te u pogledu utvrđivanja diferencijalnih dodataka koje bi nadležna ustanova morala platiti;
   budući da je u tu svrhu potrebno sastaviti izmijenjeni predložak obrasca E 411;
   budući da je jezik na kojem se obrasci moraju izdavati utvrđen u Preporuci Administrativne komisije br. 15;
   budući da je, konačno, potrebno odrediti stopu konverzije valuta koja će se koristiti u u navedenom uspoređivanju,
   ODLUČILA JE:

               1.

                           (a)

                           Ako nadležna ustanova nema na raspolaganju podatke koji upućuju na obavljanje zanimanja (ili djelatnosti koja se smatra kao takva u smislu Odluke br. 119) kojim se ostvaruje pravo na obiteljska davanja u državi boravišta člana obitelji, ustanova treba plaćati obiteljska davanja u potpunosti.

                           (b)

                           U slučaju sumnje ili kada postoji sigurnost bavljenja zanimanjem (ili djelatnošću koja se smatra kao takva u smislu Odluke br. 119) kojim se ostvaruje pravo na obiteljska davanja u državi boravišta članova obitelji, nadležna ustanova može obustaviti plaćanje obiteljskih davanja. Tada odmah traži od ustanove u mjestu boravišta članova obitelji podatke u vezi s pravom na obiteljska davanja u državi boravišta članova obitelji, u skladu s izmijenjenim predloškom obrasca E 411 otisnutim niže.
                           Nadležna tijela država članica stavljaju taj obrazac na raspolaganje dotičnim nadležnim ustanovama. Taj je obrazac na raspolaganju na službenim jezicima Zajednice i oblikovan tako da su različite verzije u potpunosti usklađene te osoba može primiti obrazac na svojem jeziku.

                           (c)

                           Nadležna ustanova tada svake godine šalje obrazac E 411 ustanovi u mjestu boravišta članova obitelji. Ta ustanova vraća obrazac nadležnoj ustanovi u roku tri mjeseca od primitka.

                           (d)

                           Po prijmu informacija koje dostavlja ustanova u mjestu boravišta, nadležna ustanova za svakog člana obitelji uspoređuje iznos obiteljskih davanja predviđenih zakonodavstvom države boravišta članova obitelji (navedenih u informacijama koje je ovjerila ustanova u mjestu boravišta) te iznos obiteljskih davanja predviđen zakonodavstvom koje provodi.

                           (e)

                           Nakon obavljene usporedbe nadležna ustanova treba prema potrebi osigurati dodatak davanjima predviđenima zakonodavstvom države članice u kojoj članovi obitelji imaju boravište, koji je jednak razlici između davanja predviđenog navedenim zakonodavstvom i iznosom davanja priznatih u skladu sa zakonodavstvom nadležne države.
                           Iznos dodatka prvi se put utvrđuje najkasnije dvanaest mjeseci nakon stjecanja prava na davanja u državi članici u kojoj član obitelji ima boravište i u nadležnoj državi. Dodatak se nakon toga utvrđuje najmanje svakih dvanaest mjeseci.
                           Ako zakonodavstvo koje primjenjuje nadležna ustanova ne predviđa davanja za istog člana obitelji ili ako je iznos koji to zakonodavstvo predviđa manji od iznosa koji je ovjerila ustanova u mjestu boravišta članova obitelji, nadležna ustanova ne isplaćuje dodatak.
                           Kada su, u skladu sa zakonom, predviđena davanja za istog člana obitelji i kada je njihov iznos viši od iznosa koji je ovjerila ustanova u mjestu boravišta članova obitelji, plaća se dodatak jednak razlici između dvaju iznosa.
                           Ako su davanja priznata u skladu sa zakonodavstvom koje provodi nadležna ustanova, navedena ustanova ta davanja osigurava u potpunosti, dok zakonodavstvo države boravišta istog člana obitelji ne predviđa davanja.
                           Nadležna ustanova može pridodati iznose koji pripadaju kao dodatak cijeloj obitelji prije nego što osigura navedene iznose dotičnim osobama.

                           (f)

                           Nadležna ustanova može isplatiti predujam dodatka na ime razlike. U tom slučaju, ako se nakon toga pokaže da iznos predujma prelazi pripadajući iznos, nadležna ustanova to uređuje odbijanjem preplaćenog iznosa od dodatka koji se osobi isplaćuje u sljedećem razdoblju.

                           (g)

                           U slučaju da u državi boravišta članova obitelji nije podnesen zahtjev za obiteljskim davanjima te ako informacija koja je na raspolaganju ustanovi u mjestu boravišta ne dopušta da se navede iznos obiteljskih davanja koji bi bili priznati u slučaju podnošenja zahtjeva, navedena ustanova dostavlja nadležnoj ustanovi opću ljestvicu stopa predviđenu u zakonodavstvu koje ta ustanova primjenjuje, a na snazi je za dotično razdoblje ili razdoblja.

               2.

               Za usporedbu obaju iznosa nadležna ustanova iznos obiteljskih davanja koji predviđa zakonodavstvo države boravišta članova obitelji pretvara u svoju valutu, koristeći stopu konverzije valuta iz članka 107. stavka 1. Uredbe (EEZ) br. 574/72. Stopa konverzije valuta koju treba uzeti u obzir stopa je koja se primjenjuje na dan kada je napravljena usporedba.

               3.

               Ova se Odluka primjenjuje od prvog dana mjeseca nakon objave u Službenom listu Europskih zajednica.

            Predsjednik Administrativne komisije

         M.T. FERRARO


title: Odluka (EU) 2016/1041 Europske središnje banke od 22. lipnja 2016. o prihvatljivosti utrživih dužničkih instrumenata koje izdaje ili za koje u potpunosti jamči Helenska Republika i stavljanju izvan snage Odluke (EU) 2015/300 Europske središnje banke (ESB/2016/18)

text:
               28.6.2016

               HR

               Službeni list Europske unije

               L 169/14

         ODLUKA (EU) 2016/1041 EUROPSKE SREDIŠNJE BANKE
   od 22. lipnja 2016.
   o prihvatljivosti utrživih dužničkih instrumenata koje izdaje ili za koje u potpunosti jamči Helenska Republika i stavljanju izvan snage Odluke (EU) 2015/300 Europske središnje banke (ESB/2016/18)
   UPRAVNO VIJEĆE EUROPSKE SREDIŠNJE BANKE,
   uzimajući u obzir Ugovor o funkcioniranju Europske unije, a posebno prvu alineju njegova članka 127. stavka 2.,
   uzimajući u obzir Statut Europskog sustava središnjih banaka i Europske središnje banke, a posebno prvu alineju članka 3. stavka 1., članak 12. stavak 1., članak 18. i drugu alineju članka 34. stavka 1.,
   uzimajući u obzir Smjernicu (EU) 2015/510 Europske središnje banke od 19. prosinca 2014. o provedbi okvira monetarne politike Eurosustava (ESB/2014/60) (1) (Smjernica o Općoj dokumentaciji), a posebno njezin članak 1. stavak 4., glave I., II., IV., V., VI. i VIII. dijela četvrtog i šesti dio,
   uzimajući u obzir Smjernicu ESB/2014/31 od 9. srpnja 2014. o dodatnim privremenim mjerama koje se odnose na operacije refinanciranja Eurosustava i prihvatljivost instrumenata osiguranja i o izmjeni Smjernice ESB/2007/9 (2), a posebno njezin članak 1. stavak 3. i članak 8.,
   uzimajući u obzir Odluku (EU) 2015/774 Europske središnje banke od 4. ožujka 2015. o programu kupnje vrijednosnih papira javnog sektora na sekundarnim tržištima (ESB/2015/10) (3), a posebno njezin članak 3. stavak 2.,
   budući da:

               (1)

               U skladu s člankom 18. stavkom 1.Statuta Europskog sustava središnjih banaka i Europske središnje banke, Europska središnja banka (ESB) i nacionalne središnje banke država članica čija je valuta euro mogu sklapati kreditne poslove s kreditnim institucijama i drugim sudionicima na tržištu, a da se pritom odobravanje kredita temelji na odgovarajućem osiguranju.

               (2)

               Standardni kriteriji i minimalni zahtjevi kreditne kvalitete kojima se utvrđuje prihvatljivost utržive imovine kao instrumenta osiguranja za potrebe operacija monetarne politike Eurosustava navedeni su u Smjernici (EU) 2015/510 (ESB/2014/60), a posebno u njezinom članku 59. i dijelu četvrtom, glavi II.

               (3)

               U skladu s člankom 1. stavkom 4. Smjernice (EU) 2015/510 (ESB/2014/60) Upravno vijeće može u svakom trenutku promijeniti instrumente, uvjete, kriterije i postupke za provođenje operacija monetarne politike Eurosustava. U skladu s člankom 59. stavkom 6. Smjernice (EU) 2015/510 (ESB/2014/60), Eurosustav zadržava pravo da na temelju informacija koje smatra značajnim utvrdi ispunjavaju li izdanje, izdavatelj, dužnik ili jamac zahtjeve kreditne kvalitete Eurosustava za osiguravanje odgovarajuće zaštite Eurosustava od rizika.

               (4)

               Na temelju članka 8. stavka 2. Smjernice ESB/2014/31 prag kreditne kvalitete Eurosustava ne primjenjuje se na utržive dužničke instrumente koje su izdale ili za koje jamče središnje vlasti država članica europodručja na temelju programa Europske unije/Međunarodnog monetarnog fonda, osim ako Upravno vijeće ne odluči da odnosna država članica ne ispunjava uvjete financijske potpore i/ili makroekonomskog programa.

               (5)

               U veljači 2015. Upravno vijeće je zaključilo da nije moguće donijeti uspješan zaključak o preispitivanju programa financijske potpore Europske unije/Međunarodnog monetarnog fonda za Helensku Republiku koji je tada bilo u tijeku. Stoga je Odlukom (EU) 2015/300 Europske središnje banke (ESB/2015/6) (4) određeno da se smatra da Helenska Republika više ne postupa u skladu programom Europske unije/Međunarodnog monetarnog fonda za potrebe članka 6. stavka 1. i članka 8. Smjernice ESB/2014/31 i da bi se pragovi kreditne kvalitete Eurosustava trebali primjenjivati u odnosu na utržive dužničke instrumente koje izdaje ili za koje u potpunosti jamči Helenska Republika. Dana 19. kolovoza 2015., nakon isteka programa financijske potpore za Grčku Europskog fonda za financijsku stabilnost (EFSF), Upravno vijeće Europskog stabilizacijskog mehanizma (ESM) odobrilo je novi trogodišnji program financijske potpore za Grčku.

               (6)

               Prva tranša na temelju programa ESM-a isplaćena je čim su donesene sve zatražene mjere i postignute sve ključne točke koje su podržavale postupnu stabilizaciju grčkog gospodarstva i dopustile dokapitalizaciju grčkog bankarskog sustava na kraju 2015. Prilikom dovršetka prethodnih radnji dogovorenih na temelju programa za prvo preispitivanje, Upravno vijeće ESM-a odobrilo je 17. lipnja 2016. isplatu prvog dijela druge tranše programa. Prvo preispitivanje programa ESM-a je stoga uspješno zaključeno.

               (7)

               Upravno vijeće je procijenilo učinke novog programa ESM-a za Grčku, stalnu provedbu programa i odgovornost koju su pokazala grčka tijela za punu provedbu programa.

               (8)

               Na temelju gore navedene procjene, Upravno vijeće smatra da Helenska Republika postupa u skladu s uvjetima programa te je odlučilo obnoviti prihvatljivost utrživih dužničkih instrumenata koje izdaje ili za koje u potpunosti jamči Helenska Republika za operacije monetarne politike Eurosustava. Odluku (EU) 2015/300 (ESB/2015/6) potrebno je stoga staviti izvan snage.

               (9)

               Zbog posebnih tržišnih uvjeta i uvjeta vezanih uz kreditni rizik za utržive dužničke instrumente koje izdaje ili za koje u potpunosti jamči Helenska Republika, Upravno vijeće odlučilo je preispitati popis korektivnih faktora primjenjivih na te instrumente u skladu s člankom 8. stavkom 3. Smjernice ESB/2014/31.

               (10)

               U skladu s ranijim odlukama Upravnog vijeća, moguće kupnje utrživih dužničkih instrumenata koje je izdala ili za njih u cijelosti jamči Helenska Republika, unutar programa kupnje vrijednosnih papira javnog sektora na sekunardnim tržištima (PSPP), ispitat će se u kasnijoj fazi, uzimajući u obzir napredak analize i jačanja održivosti grčkog javnog duga i druga razmatranja o upravljanju rizicima,

         DONIJELO JE OVU ODLUKU:
   Članak 1.
   Prihvatljivosti utrživih dužničkih instrumenata koje izdaje ili za koje u potpunosti jamči Helenska Republika
   1.   Smatra se da Helenska Republika postupa u skladu programom Europske unije/Međunarodnog monetarnog fonda.
   2.   Minimalni zahtjevi Eurosustava za pragove kreditne kvalitete, kako su utvrđeni u Smjernici (EU) 2015/510 (ESB/2014/60), a posebno u članku 59. i u dijelu četvrtom, primjenjuju se za utržive dužničke instrumente koje izdaje ili za koje u potpunosti jamči Helenska Republika.
   Članak 2.
   Popis korektivnih faktora koji se primjenjuju na utržive dužničke instrumente koje izdaje ili za koje u cijelosti jamči Helenska Republika
   Utrživi dužnički instrumenti, koje izdaje ili za koje u potpunosti jamči Helenska Republika, podliježu posebnim korektivnim faktorima utvrđenim u Prilogu ovoj Odluci.
   Članak 3.
   PSPP kupnje
   Kupnje utrživih dužničkih instrumenata koje je izdala ili za njih u cijelosti jamči središnja država Helenske Republike u skladu s Oldlukom (EU) 2015/774 (ESB/2015/10) provest će se, u skladu s člankom 5. stavkom 3. te Odluke i u granicama utvrđenim od strane Upravnog vijeća u skladu s tom Odlukom, nakon pozitivne procjene Upravnog vijeća o napretku postignutom analizom i jačanjem održivosti Grčkog javnog duga i drugih razmatranja o upravljanju rizicima.
   Članak 4.
   Stavljanje izvan snage
   Odluka (EU) 2015/300 (ESB/2015/6) stavlja se izvan snage.
   Članak 5.
   Završne odredbe
   1.   Ova Odluka stupa na snagu 29. lipnja 2016.
   2.   U slučaju nepodudaranja između ove Odluke, Odluke (EU) 2015/774 (ESB/2015/10), Smjernice (EU) 2015/510 (ESB/2014/60) i Smjernice ESB/2014/31, kako su ih nacionalne središnje banke čija je valuta euro provele na nacionalnoj razini, primjenjuje se ova Odluka.

      Sastavljeno u Frankfurtu na Majni 22. lipnja 2016.

            Predsjednik ESB-a

         Mario DRAGHI

      (1)  SL L 91, 2.4.2015., str. 3.

      (2)  SL L 240, 13.8.2014., str. 28.

      (3)  SL L 121, 14.5.2015., str. 20.

      (4)  Odluka (EU) 2015/300 Europske središnje banke od 10. veljače 2015. o prihvatljivosti utrživih dužničkih instrumenata koje izdaje ili za koje u potpunosti jamči Helenska Republika (ESB/2015/6) (SL L 53, 25.2.2015., str. 29.).

      PRILOG

         POPIS KOREKTIVNIH FAKTORA KOJI SE PRIMJENJUJU NA UTRŽIVE DUŽNIČKE INSTRUMENTE KOJE IZDAJE ILI ZA KOJE U CIJELOSTI JAMČI HELENSKA REPUBLIKA

                  Državne obveznice

                  Preostalo dospijeće (godine)

                  Korektivni faktori za obveznice s fiksnim i promjenjivim kuponima

                  Korektivni faktori bez kupona

                  0-1

                  15,0

                  15,0

                  1-3

                  33,0

                  35,5

                  3-5

                  45,0

                  48,5

                  5-7

                  54,0

                  58,5

                  7-10

                  56,0

                  62,0

                  > 10

                  57,0

                  71,0

                  Bankovne obveznice za koje jamči država i obveznice nefinancijskih društava za koje jamči država

                  Preostalo dospijeće (godine)

                  Korektivni faktori za obveznice s fiksnim i promjenjivim kuponima

                  Korektivni faktori bez kupona

                  0-1

                  23,0

                  23,0

                  1-3

                  42,5

                  45,0

                  3-5

                  55,5

                  59,0

                  5-7

                  64,5

                  69,5

                  7-10

                  67,0

                  72,5

                  > 10

                  67,5

                  81,0


title: Odluka Komisije оd 27. listopada 2016. o zamjeni člana skupine dionika platforme REFIT

text:
               4.11.2016

               HR

               Službeni list Europske unije

               C 405/4

         ODLUKA KOMISIJE
   оd 27. listopada 2016.
   o zamjeni člana skupine dionika platforme REFIT
   (2016/C 405/04)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Odluku Komisije C(2015)3261 final od 19. svibnja 2015. o uspostavi platforme REFIT, a posebno njezin članak 4.,
   budući da:

               (1)

               Člankom 4. Odluke Komisije C(2015) 3261 final o uspostavi platforme REFIT (dalje u tekstu „Platforma”) predviđeno je da je Platforma sastavljena od skupine predstavnika vlada i skupine dionika te da skupinu dionika čini do dvadesetero stručnjaka, od kojih dvoje zastupa Europski gospodarski i socijalni odbor i Odbor regija, a ostali zastupaju poduzeća, uključujući MSP-ove, te socijalne partnere i organizacije civilnoga društva koje imaju neposredno iskustvo u primjeni zakonodavstva Unije. Stručnjaci u skupini dionika imenuju se za djelovanje u osobnom svojstvu ili za zastupanje zajedničkog interesa više dionika.

               (2)

               Člankom 4. stavkom 4. Odluke predviđeno je da Komisija na prijedlog prvog potpredsjednika Komisije imenuje članove skupine dionika, odabrane među kandidatima koji imaju neposredno iskustvo u primjeni zakonodavstva Unije i koji su se odazvali pozivu na natječaj. Pri imenovanju potrebno je osigurati, u najvećoj mogućoj mjeri, uravnoteženu zastupljenost različitih sektora, interesa i regija Unije te spolova. Člankom 4. stavkom 5. Odluke predviđeno je da svi članovi budu imenovani na mandat do 31. listopada 2019. Prema članku 4. stavku 6. Odluke, članove koji podnesu ostavku može se zamijeniti na razdoblje do isteka njihova mandata.

               (3)

               Odlukom Komisije C(2015) 9063 final od 16. prosinca 2015. o imenovanju članova skupine dionika platforme REFIT (1) predviđeno je da prvi potpredsjednik, u slučaju da član skupine dionika prestane biti član za vrijeme mandata Platforme, može nominirati njegovu zamjenu s prvotnog popisa kandidata koji su se odazvali pozivu na iskaz interesa za članstvo u skupini dionika.

               (4)

               Nakon ostavke koju je g. Linas Lasiauskas podnio na mjesto člana skupine dionika s djelovanjem od 23. lipnja 2016., prvi potpredsjednik Komisije nominirao je g. Paola Falcionija kao zamjenu za g. Lasiauskasa do isteka njegova mandata,

         ODLUČILA JE:
   Jedini članak
   Gospodin Paolo Falcioni imenuje se članom skupine dionika platforme REFIT do 31. listopada 2019. (vidjeti Prilog Odluci).

      Sastavljeno u Bruxellesu 27. listopada 2016.

            Za Komisiju

         Frans TIMMERMANS

            Prvi potpredsjednik

      (1)  SL C 425, 18.12.2015., str. 8.

      PRILOG

                  Ime

                  Državljanstvo

                  Zastupa zajednički interes dionika u određenom području politike

                  Sadašnji poslodavac

                  g. Paolo Falcioni

                  IT

                  DA

                  Europsko vijeće proizvođača kućanskih aparata


title: 2010/485/EU: Odluka Komisije od 1. rujna 2010. o prikladnosti nadležnih tijela Australije i Sjedinjenih Američkih Država u skladu s Direktivom 2006/43/EZ Europskog parlamenta i Vijeća (priopćeno pod brojem dokumenta C(2010) 5676)  Tekst značajan za EGP

text:
               17/Sv. 002

               HR

               Službeni list Europske unije

               178

         32010D0485

               L 240/6

               SLUŽBENI LIST EUROPSKE UNIJE

               01.09.2010.

      ODLUKA KOMISIJE

   od 1. rujna 2010.
   o prikladnosti nadležnih tijela Australije i Sjedinjenih Američkih Država u skladu s Direktivom 2006/43/EZ Europskog parlamenta i Vijeća
   (priopćeno pod brojem dokumenta C(2010) 5676)
   (Tekst značajan za EGP)
   (2010/485/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu 2006/43/EZ Europskog parlamenta i Vijeća od 17. svibnja 2006. o zakonskim revizijama godišnjih financijskih izvještaja i konsolidiranih financijskih izvještaja, kojom se mijenjaju direktive Vijeća 78/660/EEZ i 83/349/EEZ i stavlja izvan snage Direktiva Vijeća 84/253/EEZ (1), a posebno prvi podstavak članka 47. stavka 3.,
   nakon savjetovanja s Europskim nadzornikom za zaštitu podataka,
   budući da:

               (1)

               U skladu s člankom 47. stavkom 1. i člankom 53. Direktive 2006/43/EZ od 29. lipnja 2008., nadležna tijela država članica mogu dopustiti prijenos revizijske radne dokumentacije ili drugih dokumenata u posjedu ovlaštenih revizora ili revizorskih društava nadležnim tijelima trećih zemalja samo ako Komisija ta tijela smatra prikladnim i ako su između njih i nadležnih tijela navedenih država članica uspostavljeni uzajamni poslovni dogovori. Stoga je potrebno utvrditi koja su nadležna tijela trećih zemalja prikladna za prijenos revizijske radne dokumentacije ili drugih dokumenata u posjedu ovlaštenih revizora ili revizorskih društava nadležnim tijelima trećih zemalja.

               (2)

               Prijenos revizijske radne dokumentacije ili drugih dokumenata u posjedu nadležnih revizora ili revizorskih društava nadležnim tijelima trećih zemalja odražava znatan javni interes u vezi s provedbom nezavisnog javnog nadzora. U skladu s tim, svaki takav prijenos nadležnih tijela država članica treba se obavljati isključivo s ciljem provođenja javnog nadzora, vanjske provjere kvalitete i inspekcije nadležnih revizora i revizorskih društava od strane nadležnih tijela navedene treće zemlje. Države članice trebale bi osigurati da bilateralni dogovori o suradnji koji omogućuju prijenos radne dokumentacije ili drugih dokumenata u posjedu revizora ili revizorskih društava između njihovih nadležnih tijela i nadležnih tijela Australije i Sjedinjenih Američkih Država sadrže odgovarajuće zaštitne mjere u vezi sa zaštitom osobnih podataka kao i zaštitom poslovnih tajni i osjetljivih poslovnih informacija koje se odnose na društva nad čijim se financijskim izvještajima provodi revizija kao i revizore tih društava navedene u tim dokumentima. Trenutačni zaposlenici ili bivši zaposlenici nadležnih tijela treće zemlje koji prime informacije podliježu obvezi čuvanja poslovne tajne.

               (3)

               Ne dovodeći u pitanje članak 47. stavak 4. Direktive 2006/43/EZ države bi članice trebale osigurati da se za potrebe javnog nadzora provjere kvalitete i inspekcije revizora i revizorskih društava te kontakti između revizora ili revizorskih društava država članica i nadležnih tijela Australije i Sjedinjenih Američkih Država provode putem nadležnih tijela navedene države članice.

               (4)

               U iznimnim okolnostima, kada je nužno osigurati djelotvoran nadzor, države članice mogu odlučiti prihvatiti zajedničke inspekcije. Države članice mogu dopustiti da se suradnja s nadležnim tijelima Australije i Sjedinjenih Američkih Država provodi u obliku zajedničkih inspekcija ili putem promatrača koji nisu ovlašteni za provođenje inspekcija ili istraga i koji nemaju pristup povjerljivoj revizijskoj dokumentaciji ili drugim dokumentima u posjedu ovlaštenih revizora ili revizorskih društava. Takva bi se suradnja uvijek trebala izvoditi prema uvjetima određenim člankom 47. stavkom 2. Direktive 2006/43/EZ i ovom Odlukom, posebno glede potrebe za poštovanjem suvereniteta, povjerljivosti i uzajamnosti. Države bi se članice trebale pobrinuti da se sve zajedničke inspekcije koje provode njihova nadležna tijela i nadležna tijela Australije i Sjedinjenih Američkih Država na državnom području država članica u skladu s člankom 47. Direktive 2006/43/EZ provode pod vodstvom nadležnog tijela navedene države članice.

               (5)

               Direktiva 95/46/EZ Europskog parlamenta i Vijeća od 24. listopada 1995. o zaštiti pojedinaca u vezi s obradom osobnih podataka i o slobodnom protoku takvih podataka (2) primjenjuje se na obradu provedenu u skladu s tom Direktivom. U skladu s tim, kad prijenos revizijske radne dokumentacije ili drugih dokumenata u posjedu nadležnih revizora Australije ili Sjedinjenih Američkih Država uključuje objavu osobnih podataka, uvijek bi se trebala izvršiti u skladu s odredbama Direktive 95/46/EZ. Države bi članice trebale osigurati odgovarajuće sigurnosne mjere u vezi sa zaštitom prenesenih osobnih podataka, a posebno putem obvezujućih dogovora u skladu s poglavljem IV. Direktive 95/46/EZ između njihovih nadležnih tijela i nadležnih tijela Australije i Sjedinjenih Američkih Država i osigurati da potonji ne objavljuju dalje osobne podatke sadržane u prenesenoj revizijskoj dokumentaciji i drugim dokumentima u posjedu ovlaštenih revizora ili revizorskih društava bez prethodnog pristanka nadležnih tijela navedenih država članica.

               (6)

               Prikladnost nadležnih tijela trećih zemalja trebalo bi procijeniti s obzirom na uvjete suradnje u skladu s člankom 36. Direktive 2006/43/EZ ili ekvivalentne funkcionalne rezultate. Prikladnost će se prvenstveno procjenjivati s obzirom na nadležnosti nadležnih tijela navedene treće zemlje, zaštitne mjere protiv kršenja pravila čuvanje poslovne tajne koje oni provode i njihove sposobnosti za suradnju s nadležnim tijelima država članica u skladu s njihovim zakonodavstvom.

               (7)

               Budući da su revizori i revizorska društva trgovačkih društava Zajednice koja izdaju vrijednosnice u Australiji i Sjedinjenim Američkim Državama i koji čine dio skupine koja u navedenim zemljama donosi zakonom propisana konsolidirana izvješća regulirani u skladu s domaćim zakonima navedene države, trebalo bi odlučiti mogu li nadležna tijela država članica izvršiti prijenos revizijske radne dokumentacije ili drugih dokumenata u posjedu ovlaštenih revizora ili revizorskih društava nadležnim tijelima tih zemalja isključivo s ciljem provođenja javnog nadzora, vanjske provjere kvalitete i inspekcije nadležnih revizora i revizorskih društava.

               (8)

               Provjere prikladnosti u smislu članka 47. Direktive 2006/43/EZ obavljene su s obzirom na nadležna tijela Australije i Sjedinjenih Američkih Država. Odluke o prikladnosti trebale bi se donijeti na temelju tih provjera s obzirom na ta tijela.

               (9)

               Australska komisija za vrijednosnice i investicije nadležna je za javni nadzor, vanjske provjere kvalitete i inspekcije revizora i revizorskih društava. Ona primjenjuje prikladne zaštitne mjere zabranjujući i sankcionirajući odavanje povjerljivih informacija svojih trenutnih i bivših zaposlenika trećim osobama ili tijelima. Ona koristi dobivenu revizijsku radnu dokumentaciju ili druge dokumente u posjedu ovlaštenih revizora i revizorskih društava isključivo s ciljem provođenja javnog nadzora, vanjske provjere kvalitete i inspekcije revizora i revizorskih društava. U skladu s australskim zakonima i propisima ona može izvršiti prijenos revizorske radne dokumentacije i drugih dokumenata u posjedu australskih revizora ili revizorskih društava nadležnim tijelima bilo koje države članice. Na toj osnovi, Australska komisija za vrijednosne papire i investicije trebala bi se proglasiti prikladnom u smislu članka 47. stavka 1. Direktive 2006/43/EZ.

               (10)

               Komisija za vrijednosnice i burze Sjedinjenih Američkih Država nadležna je za provjere revizora i revizorskih društava; ova Odluka pokriva samo nadležnost Komisije za vrijednosnice i burze Sjedinjenih Američkih Država za provjere revizora i revizorskih društava. Komisija za vrijednosnice i burze Sjedinjenih Američkih Država primjenjuje prikladne zaštitne mjere zabranjujući i sankcionirajući odavanje povjerljivih informacija svojih trenutnih i bivših zaposlenika trećim osobama ili tijelima. Ona koristi dobivenu revizijsku radnu dokumentaciju ili druge dokumente u posjedu ovlaštenih revizora i revizorskih društava isključivo s ciljem inspekcije revizora i revizorskih društava. U skladu sa zakonima i propisima Sjedinjenih Američkih Država Komisija za vrijednosnice i burze može izvršiti prijenos revizorske radne dokumentacije i drugih dokumenata u posjedu revizora ili revizorskih društava iz Sjedinjenih Američkih Država koji se odnose na provjere koje provede na tim revizorima i revizorskim društvima nadležnim tijelima bilo koje države članice. Na toj osnovi, Komisija za vrijednosnice i burze Sjedinjenih Američkih Država trebala bi se proglasiti prikladnom u smislu članka 47. stavka 1. Direktive 2006/43/EZ.

               (11)

               Odbor za računovodstveni nadzor nad javnim trgovačkim društvima Sjedinjenih Američkih Država nadležan je za javni nadzor, vanjske provjere kvalitete i inspekcije revizora i revizorskih društava. On primjenjuje prikladne zaštitne mjere zabranjujući i sankcionirajući odavanje povjerljivih informacija svojih trenutnih i bivših zaposlenika trećim osobama ili tijelima. On koristi dobivenu revizijsku radnu dokumentaciju ili druge dokumente u posjedu ovlaštenih revizora i revizorskih društava isključivo s ciljem provođenja javnog nadzora, vanjske provjere kvalitete i inspekcije revizora i revizorskih društava. U skladu s američkim zakonima i propisima, on može omogućiti izravan pristup revizorske radne dokumentacije i drugih dokumenata u posjedu revizora ili revizorskih društava iz Sjedinjenih Američkih Država nadležnim tijelima bilo koje države članice, ali ne može, u skladu sa zakonima i propisima Sjedinjenih Američkih Država, takve dokumente prenijeti nadležnim tijelima država članica.

               (12)

               Ipak, Komisija za vrijednosnice i burze Sjedinjenih Američkih Država može dostaviti nadležnim tijelima bilo koje države članice izvješća inspekcije koja je izdao Odbor za računovodstveni nadzor nad javnim trgovačkim društvima Sjedinjenih Američkih Država koja se odnose na revizore i revizorska društva iz Sjedinjenih Američkih Država te, na prethodni zahtjev i obrazloženje razloga za takav zahtjev, revizijsku radnu dokumentaciju ili druge dokumente u posjedu američkih revizora ili revizorskih društava važnih za te inspekcije. Prema tome, rezultati suradnje pri inspekciji revizora ili revizorskih društava između nadležnih tijela država članica i Odbora za računovodstveni nadzor nad javnim trgovačkim društvima Sjedinjenih Američkih Država u osnovi su jednaki kao pri izravnoj razmjeni revizijske radne dokumentacije ili drugih dokumenata u posjedu ovlaštenih revizora ili revizijskih društava predviđenoj člankom 36. Direktive 2006/43/EZ. Na toj osnovi, Odbor za računovodstveni nadzor nad javnim trgovačkim društvima Sjedinjenih Američkih Država trebalo bi proglasiti prikladnim u smislu članka 47. stavka 1. Direktive 2006/43/EZ.

               (13)

               Prijenos revizorske radne dokumentacije ili drugih dokumenata u posjedu ovlaštenih revizora ili revizorskih društava trebao bi uključivati dopuštenje tijelima koja se smatraju prikladnim na temelju ove Odluke za pristup revizijskoj radnoj dokumentaciji ili drugim dokumentima u posjedu ovlaštenih revizora ili revizorskih društava i njihov prijenos uz prethodnu suglasnost nadležnih tijela država članica te pristup revizijskoj radnoj dokumentaciji ili drugim dokumentima u posjedu ovlaštenih revizora ili revizorskih društava i njihov prijenos od strane nadležnih tijela država članica. Slijedom toga, u slučaju inspekcija i provjera, ovlašteni revizori i revizijska društva navedenim organima ne bi smjeli izdati dopuštenje za pristup revizijskim radnim dokumentima ili drugoj dokumentaciji koju posjeduju ovlašteni revizori ili revizijska društva, kao ni za njihov prijenos pod drugim uvjetima koji nisu utvrđeni ovom Odlukom ili člankom 47. Direktive 2006/43/EZ, na primjer na temelju pristanka ovlaštenog revizora, revizorskog društva ili trgovačkog društva klijenta.

               (14)

               Ova Odluka ne bi trebala dovoditi u pitanje dogovore o suradnji iz članka 25. stavka 4. Direktive 2004/109/EZ Europskog parlamenta i Vijeća od 15. prosinca 2004. o usklađivanju zahtjeva za transparentnošću u vezi s informacijama o izdavateljima čije su vrijednosnice uvrštene za trgovanje na uređenom tržištu i o izmjeni Direktive 2001/34/EZ (3).

               (15)

               Kako se ova Odluka uzima u kontekstu prijelaznog razdoblja, odobrenog određenim revizorima i revizorskim društvima trećih zemalja prema Odluci Komisije 2008/627/EZ od 29. srpnja 2008. u vezi s prijelaznim razdobljem za revizijske aktivnosti revizora i revizorskih subjekata određenih trećih zemalja (4), ova Odluka ne bi trebala zadirati ni u jednu konačnu ekvivalentnu odluku koju Komisija donese u skladu s člankom 46. Direktive 2006/43/EZ.

               (16)

               Cilj ove Odluke je olakšati učinkovitu suradnju između nadležnih tijela država članica i nadležnih tijela Australije i Sjedinjenih Američkih Država kako bi im se omogućilo izvršavanje njihove funkcije javnog nadzora, vanjske provjere kvalitete i inspekcije, i istodobno zaštitila prava navedenih strana. Države članice bi trebale obavijestiti Komisiju o poslovnim dogovorima s tim tijelima kako bi omogućili Komisiji da procjeni odvija li se suradnja u skladu s člankom 47. Direktive 2006/43/EZ.

               (17)

               Krajnji je cilj suradnje s Australijom i Sjedinjenim Američkim Državama u revizorskom nadzoru postići uzajamno povjerenje u sustav nadzora druge strane tako da prijenosi revizijske radne dokumentacije ili drugih dokumenta u posjedu ovlaštenih revizora ili revizorskih društava postanu iznimka. Uzajamno povjerenje temeljilo bi se na ekvivalentnosti nadzornih sustava Unije i tih zemalja.

               (18)

               Odbor za računovodstveni nadzor nad javnim trgovačkim društvima Sjedinjenih Američkih Država želi dodatno ocijeniti sustave nadzora revizora država članica prije nego se odluči pouzdati u nadzor koji izvršavaju njihova nadležna tijela. Stoga bi se mehanizam suradnje između nadležnih tijela država članica i Odbora za računovodstveni nadzor nad javnim trgovačkim društvima Sjedinjenih Američkih Država i Komisije za vrijednosnice i burze Sjedinjenih Američkih Država trebao preispitati kako bi se procijenio napredak prema cilju međusobnog oslanjanja jedno na drugo. Zbog toga se ova Odluka za Odbor za računovodstveni nadzor nad javnim trgovačkim društvima Sjedinjenih Američkih Država i Komisiju za vrijednosnice i burze Sjedinjenih Američkih Država prestaje primjenjivati 31. srpnja 2013.

               (19)

               Mjere navedene u ovoj Odluci u skladu su s mišljenjem Odbora utvrđenog člankom 48. stavkom1. Direktive 2006/43/EZ,

         DONIJELA JE OVU ODLUKU:
   Članak 1.
   Sljedeća nadležna tijela trećih zemalja smatraju se prikladnim u smislu članka 47. stavka 1. Direktive 2006/43/EZ:

               1.

               Australska komisija za vrijednosnice i investicije;

               2.

               Odbor za računovodstveni nadzor nad javnim trgovačkim društvima Sjedinjenih Američkih Država;

               3.

               Komisija za vrijednosnice i burze Sjedinjenih Američkih Država.

         Članak 2.
   1.   U skladu s člankom 53. Direktive 2006/43/EZ od 29. lipnja 2008. u slučaju inspekcija ili provjere ovlaštenih revizora ili revizorskih društava svaki prijenos revizorske dokumentacije ili drugih dokumenata u posjedu ovlaštenih revizora ili revizorskih društava bit će ili podložan prethodnom odobrenju nadležnog tijela navedene države članice ili će ga izvršiti nadležno tijelo navedene države članice.
   2.   Prijenos revizijske radne dokumentacije ili drugih dokumenata u posjedu ovlaštenih revizora ili revizorskih društava ne koristi se u druge svrhe osim za javni nadzor, vanjsku provjeru kvalitete ili inspekciju revizora i revizorskih društava.
   3.   U slučaju kad je revizijska radna dokumentacija ili drugi dokumenti u posjedu ovlaštenih revizora ili revizorskih društava u isključivom posjedu ovlaštenog revizora ili revizorskog društva registriranog u državi članici koja nije država članica u kojoj je registriran revizor grupe i čije je nadležno tijelo zaprimilo zahtjev od bilo kojeg nadležnog tijela navedenog u članku 1., ta dokumentacija ili dokumenti prenose se nadležnim tijelima navedene treće zemlje samo u slučaju da je nadležno tijelo prve zemlje članice dalo svoje izričito dopuštenje da se prijenos izvrši.
   4.   Države članice osiguravaju da bilateralni dogovori o suradnji koji omogućuju prijenos radne dokumentacije ili drugih dokumenata u posjedu revizora ili revizorskih društava između njihovih nadležnih tijela i nadležnih tijela Australije i Sjedinjenih Američkih Država sadrže odgovarajuće zaštitne mjere u vezi sa zaštitom osobnih podataka kao i zaštitom poslovnih tajni i osjetljivih poslovnih informacija koje se odnose na trgovačka društva nad čijim se financijskim izvještajima provodi revizija kao i revizore tih trgovačkih društava navedene u tim dokumentima.
   5.   Ne dovodeći u pitanje članak 47. stavak 4. Direktive 2006/43/EZ države članice osiguravaju da se za potrebe javnog nadzora provjera kvalitete i inspekcije revizora i revizorskih društava bilateralnim dogovorima o suradnji koji omogućuju prijenos radne dokumentacije ili drugih dokumenata u posjedu revizora ili revizorskih društava između njihovih nadležnih tijela i nadležnih tijela Australije i Sjedinjenih Američkih Država osigura da se kontakti između revizora ili revizorskih društava država članica i nadležnih tijela Australije i Sjedinjenih Američkih Država provode putem nadležnih tijela navedene države članice.
   6.   Države članice mogu pristati na zajedničke inspekcije samo ako je to nužno. One osiguravaju da se sve zajedničke inspekcije koje izvrše njihova nadležna tijela i nadležna tijela Australije i Sjedinjenih Američkih Država na državnom području država članica u skladu s članom 47. Direktive 2006/43/EZ, u pravilu, provedu pod vodstvom nadležnog tijela navedene države članice.
   7.   Države članice osiguravaju da svi bilateralni odnosi između njihovih nadležnih tijela i nadležnih tijela Australije i Sjedinjenih Američkih Država udovoljavaju uvjetima za suradnju navedenim u ovoj Odluci.
   Članak 3.
   S obzirom na nadležna tijela navedena u članku 1. stavcima 2. i 3., ova Odluka prestaje se primjenjivati 31. srpnja 2013.
   Članak 4.
   Ova je Odluka upućena državama članicama.

      Sastavljeno u Bruxellesu 1. rujna 2010.

            Za Komisiju

         Michel BARNIER

            Član Komisije

      (1)  SL L 157, 9.6.2006., str. 87.

      (2)  SL L 281, 23.11.1995, p. 31.

      (3)  SL L 390, 31.12.2004., str. 38.

      (4)  SL L 202, 31.7.2008., str. 70.


title: 2009/882/EU: Odluka Europskog vijeća od 1. prosinca 2009. o donošenju Poslovnika

text:
               01/Sv. 007

               HR

               Službeni list Europske unije

               176

         32009D0882

               L 315/51

               SLUŽBENI LIST EUROPSKE UNIJE

               01.12.2009.

      ODLUKA EUROPSKOG VIJEĆA

   od 1. prosinca 2009.
   o donošenju Poslovnika
   (2009/882/EU)
   EUROPSKO VIJEĆE,
   uzimajući u obzir Ugovor o funkcioniranju Europske unije, a posebno njegov članak 235. stavak 3.,
   budući da:

               (1)

               Ugovorom iz Lisabona Europsko vijeće postaje institucija Europske unije.

               (2)

               Europsko bi vijeće trebalo stoga donijeti svoj Poslovnik.

               (3)

               Kako bi se omogućilo donošenje ovog Poslovnika odmah na dan stupanja na snagu Ugovora iz Lisabona, ovom bi se Odlukom trebalo propisati da Europsko vijeće za donošenje ovog Poslovnika može koristiti pisani postupak utvrđen člankom 7. svog Poslovnika,

         DONIJELO JE OVU ODLUKU:
   Članak 1.
   1.   Europsko vijeće ovime donosi svoj Poslovnik, kako je navedeno u Prilogu.
   2.   Za donošenje Poslovnika, Europsko vijeće može koristiti pisani postupak iz članka 7. ovog Poslovnika.
   Članak 2.
   Ova Odluka stupa na snagu danom donošenja.
   Objavljuje se u Službenom listu Europske unije.

      Sastavljeno u Bruxellesu 1. prosinca 2009.

            Za Europsko vijeće

            Predsjednik

         H. VAN ROMPUY


title: Odluka Vijeća od 2. prosinca 2010. o imenovanju dva člana upravnog odbora Europske agencije za kemikalije

text:
               16/Sv. 001

               HR

               Službeni list Europske unije

               249

         32010D1203(01)

               C 326/4

               SLUŽBENI LIST EUROPSKE UNIJE

               02.12.2010.

      ODLUKA VIJEĆA

   od 2. prosinca 2010.
   o imenovanju dva člana upravnog odbora Europske agencije za kemikalije
   (2010/C 326/03)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1907/2006 Europskog parlamenta i Vijeća od 18. prosinca 2006. o registraciji, ocjenjivanju, odobravanju i ograničavanju kemikalija (REACH) i osnivanju Europske agencije za kemikalije (1), a posebno njezin članak 79.,
   budući da:

               (1)

               Članak 79. Uredbe (EZ) br. 1907/2006 predviđa da bi Vijeće trebalo imenovati po jednog predstavnika iz svake države članice kao članove upravnog odbora Europske agencije za kemikalije.

               (2)

               Vijeće je Odlukom od 7. lipnja 2007. (2) imenovalo 27 članova upravnog odbora Europske agencije za kemikalije.

               (3)

               Švedska vlada izvijestila je Vijeće o svojoj namjeri da zamijeni švedskog predstavnika u upravnom odboru te je podnijela kandidaturu za novoga predstavnika koji bi trebao biti imenovan za razdoblje koje traje do 31. svibnja 2013.

               (4)

               Slovenska vlada izvijestila je Vijeće o svojoj namjeri da zamijeni slovenskog predstavnika u upravnom odboru te je podnijela kandidaturu za novoga predstavnika koji bi trebao biti imenovan za razdoblje koje traje do 31. svibnja 2013.,

         DONIJELO JE OVU ODLUKU:
   Članak 1.
   Gospođa Nina CROMNIER, švedska državljanka, rođena 14. listopada 1966., imenuje se članicom upravnog odbora Europske agencije za kemikalije umjesto gospođe Ethel FORSBERG za razdoblje od 4. prosinca 2010. do 31. svibnja 2013.
   Članak 2.
   Gospođa Simona FAJFAR, slovenska državljanka, rođena 17. studenoga 1970., imenuje se članicom upravnog odbora Europske agencije za kemikalije umjesto gospođe Marte CIRAJ za razdoblje od 4. prosinca 2010. do 31. svibnja 2013.
   Članak 3.
   Ova Odluka stupa na snagu na dan njezina donošenja.

      Sastavljeno u Bruxellesu 2. prosinca 2010.

            Za Vijeće

            Predsjednik

         E. SCHOUPPE

      (1)  SL L 396, 30.12.2006., str. 1.

      (2)  SL C 134, 16.6.2007., str. 6.